KOMISSION ASETUS (EY) N:o 3060/94, annettu 15 päivänä joulukuuta 1994, naudanlihatuotteiden kiintiöistä kolmansista maista Espanjaan suuntautuvassa tuonnissa



Virallinen lehti nro L 323 , 16/12/1994 s. 0018 - 0019

Suomenk. erityispainos Alue 3 Nide 64 s. 0026

Ruotsink. erityispainos Alue 3 Nide 64 s. 0026



KOMISSION ASETUS (EY) N:o 3060/94, annettu 15 päivänä joulukuuta 1994, naudanlihatuotteiden kiintiöistä kolmansista maista Espanjaan suuntautuvassa tuonnissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan, ottaa huomioon tiettyjen kolmansista maista peräisin olevien maataloustuotteiden Espanjaan suuntautuvan tuonnin määrällisiä rajoituksia koskevista yksityiskohtaisista säännöistä 25 päivänä helmikuuta 1986 annetun neuvoston asetuksen (ETY) N:o 491/86(1), sellaisena kuin sen on muutettuna komission asetuksella (ETY) N:o 3296/88(2), ja erityisesti sen 1 artiklan 3 kohdan ja 3 artiklan, sekä katsoo, että liittymisasiakirjan 77 artiklassa määrätään, että Espanja voi soveltaa 31 päivään joulukuuta 1995 määrällisiä rajoituksia kolmansista maista peräisin olevaan tuontiin; tällaiset rajoitukset koskevat tuotteita, joihin sovelletaan naudanlihatuotteiden kaupankäyntiä täydentävää järjestelmää (KTJ); alkukiintiöiden määrä jokaista naudanlihatuotetta tai -tuoteryhmää kohden sekä näihin tuotteisiin sovellettavan määrällisen rajoitusjärjestelyn soveltamista koskevat yksityiskohtaiset säännöt vahvistetaan komission asetuksessa (ETY) N:o 1870/86(3), tuoreiden hedelmien ja vihannesten alalla käytävään kauppaan sovellettavaan täydentävään järjestelmään kuuluvien tuotteiden luettelon vahvistamisesta annetun asetuksen (ETY) N:o 816/89 muuttamisesta ja kyseisen järjestelmän soveltamisalaan Espanjaan tapahtuvien toimitusten osalta jäävien tuotteiden määrittämisestä 28 päivänä joulukuuta 1992 annetussa neuvoston asetuksessa N:o 3831/92(4) KTJ:n soveltaminen naudanliha-alalla rajoitetaan eläviin nautoihin, kolmansista maista peräisin olevien määrien sopeuttamiseksi muusta yhteisöstä peräisin olevan tuonnin ohjeellisen enimmäismäärän kehittymiseen on kolmansista maista peräisin olevien elävien eläinten kiintiötä suotavaa korottaa huomattavasti, ja tässä asetuksessa tarkoitetut toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Asetuksen (ETY) N:o 491/86 liitteessä III tarkoitettujen ja KTJ:n alaisten naudanlihatuotteiden kiintiöt, joita sovelletaan vuoteen 1995 kolmansista maista Espanjaan suuntautuvaan tuontiin, vahvistetaan tämän asetuksen liitteessä. 2 Sovelletaan asetuksen (ETY) N:o 1870/86 2 ja 3 artiklan säännöksiä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1994. Komission puolesta René STEICHEN Komission jäsen (1) EYVL N:o L 54, 1.3.1986, s. 25 (2) EYVL N:o L 293, 27.10.1988, s. 7 (3) EYVL N:o L 162, 18.6.1986, s. 16 (4) EYVL N:o L 387, 31.12.1992, s. 47 LIITE >TAULUKON PAIKKA>